Сяргей Уладзіміравіч Русецкі

Сяргей Русецкі (нар. , ) — беларускі футбаліст (паўабаронца) і трэнер. У цяперашні час працуе галоўным трэнерам жаночай футбольнай каманды «Зорка-БДУ».

 Клубная кар’ера 
Выхаванец клуба «Зорка-БДУ», за які ў 2006—2007 гадах выступаў у Першай лізе.

У лютым 2008 года разам з шэрагам іншых беларускіх ігракоў перайшоў у чэшскі клуб «Мост». З цягам часу стаў адным з асноўных футбалістаў каманды. У пачатку 2012 года з-за траўмы вярнуўся ў «Зорку-БДУ», за якую гуляў у Другой лізе. Другую палове сезона 2012 правёў у другім дывізіёне Швецыі ў клубе «Брагэ».

У пачатку 2013 года зноў стаў іграком «Зоркі-БДУ», аднак неўзабаве быў арандаваны клубам Вышэйшай лігі «Мінск». У складзе «Мінска» правёў толькі адзін матч і ўлетку пакінуў каманду з-за траўмы, да канца сезона больш не з’яўляўся на полі. У сезоне 2014 стаў выступаць за «Зорку-БДУ» ў Першай лізе, дзе стаў адным з лідараў каманды. У жніўні 2014 года разам з таварышам па «Зорцы» Аляксеем Хадневічам на правах арэнды далучыўся да магілёўскага «Дняпра», аднак не здолеў замацавацца ў аснове, а каманда па выніках сезона выбыла ў Першую лігу.

З 2015 года зноў стаў гуляць за «Зорку-БДУ». Большую частку сезона 2016 прапусціў з-за траўмы. У сакавіку 2018 года перайшоў ва ўзбекскі клуб «Бухара», аднак ужо ў чэрвені таго ж года пакінуў яго.

У ліпені 2018 года вярнуўся ў Беларусь, папоўніўшы склад «Смалявічаў». Спачатку звычайна выхадзіў на замену, пазней стаў з’яўляцца ў стартавым складзе.

У студзені 2019 года перайшоў у мінскі НФК. Пакінуў каманду ў жніўні 2019 года.

 Міжнародная кар’ера 
У студзені 2009 года выступаў за малодшую моладзевую зборную Беларусі (да 20 гадоў) на турніры ў Досе, дзе ў трох матчах забіў тры галы. 25 сакавіка 2011 года згуляў за моладзевую зборную Беларусі ў таварыскім матчы супраць Чэхіі (0:2).

У кастрычніку 2011 года быў запрошаны ў алімпійскую зборную Беларусі, у стартавым складзе якой выйшаў у матчы супраць другой зборнай Расіі (2:3), аднак быў заменены ўжо ў першым тайме.

 Трэнерская кар’ера 
У лютым 2020 года быў прызначаны галоўным трэнерам жаночай каманды «Зорка-БДУ».

У лістападзе 2023 года атрымаў трэнерскую ліцэнзію катэгорыі A.

 Статыстыка выступленняў 
СезонДывізіёнКлубКраінаМатчыГалы 2006  Д2  Зорка-БДУ    6  0 2007  Д2  Зорка-БДУ    24  2 2008/09  Д2  Банік    6  0 2009/10  Д2  Банік    12  0 2010/11  Д2  Банік    21  0 2011/12 (1)  Д2  Банік    10  2 2012 (1)  Д3  Зорка-БДУ    12  7 2012 (2)  Д2  Брагэ    10  2 2013 (1)  Д1  Мінск    1  0 2013 (2)  Д3  Зорка-БДУ    0  0 2014 (1)  Д2  Зорка-БДУ    13  7 2014 (2)  Д1  Дняпро    6  0 2015  Д2  Зорка-БДУ    25  6 2016  Д2  Зорка-БДУ    8  3 2017  Д2  Энергетык-БДУ    26  8 2018 (1)  Д1  Бухара    10  1 2018 (2)  Д1  Смалявічы    14  0 2019 (1)  Д2  НФК    8  0

 Крыніцы 

Катэгорыя:Футбалісты Беларусі
Катэгорыя:Ігракі ФК Энергетык-БДУ
Катэгорыя:Ігракі ФК Банік Мост
Катэгорыя:Ігракі ФК Хомутаў
Катэгорыя:Ігракі ФК Брагэ
Катэгорыя:Ігракі ФК Мінск
Катэгорыя:Ігракі ФК Дняпро Магілёў
Катэгорыя:Ігракі ФК Бухара
Катэгорыя:Ігракі ФК Смалявічы
Катэгорыя:Ігракі ФК Крумкачы Мінск
Катэгорыя:Футбольныя трэнеры Беларусі
Катэгорыя:Трэнеры ЖФК Зорка-БДУ